Ifølge ekstrabladet.dk er manden flere gange dømt for både vold og svindel, og han har snydt familier og firmaer over hele Danmark de seneste ni år. Han har gemt sig bag opdigtede navne og historier og blandt andet ageret ishockeystjerne og mangemillionær overfor den daværende Aalborg Ishockey Klub. Senest har han været på spil i Skagen, hvor han snød flere forretningsdrivende for tusindvis af kroner. Her udgav han sig for at være en amerikansk mangemillionær og spiste blandt andet på Jakobs Café og kørte i taxa for mere end 6.000 kroner i alt uden at betale regningen. Til sidst blev han dog anholdt på Ruths Hotel i Skagen. Derudover har han udgivet sig for at være en millionærsøn fra Schweiz, der ville støtte naboerne til den udskældte nazi-borg i Nørresundby økonomisk, men heller ikke dengang var der vægt bag ordene.

Referat:
Den 30-årige mand, der gav den som redningsmand for håndboldklubben i Slagelse, har også snydt og bedraget flere steder i Nordjylland. Senest på Ruths Hotel i december.